**OBRAZLOŽENJE**

**I. PRAVNI OSNOV ZA DONOŠENJE AKTA**

Pravni osnov za donošenje Pravilnika sadržan je u članku 9. Zakona o naseljima („Narodne novine“ br. 54/88), članku 104. stavak 5. Zakona o komunalnom gospodarstvu („Narodne novine“ br. 68/18, 110/18 i 32/20), odredbama Odluke o komunalnom redu Grada Pule kojom su propisani uvjeti uređenja naselja i članku 39. Statuta Grada Pule („Službene novine“ Grada Pule br. 7/09, 16/09, 12/11, 01/13, 2/18, 20/20, 4/21 i 5/21 ), sukladno kojem Gradsko vijeće Grada Pule donosi odluke i druge opće akte kojima se uređuju pitanja iz samoupravnog djelokruga Grada Pule.

**II. OSNOVNA PITANJA I PRIKAZ STANJA KOJE SE UREĐUJE AKTOM I DOSADAŠNJA REGULATIVA**

Odlukom o komunalnom redu Grada Pule utvrđeno je da na području Grada naselja, ulice i trgovi moraju biti označeni imenom, a zgrade moraju biti obilježene brojevima.

Naselja, ulice, trgovi i zgrade označavaju se i obilježavaju na način i po postupku propisanom posebnim propisom.

Također je Odlukom o komunalnom redu utvrđeno da je na području Grada Pule na objekte, javne površine i druge prostore dopušteno postavljati spomenike, spomen ploče, skulpture i slične predmete na način i prema uvjetima propisanim odgovarajućim aktom Grada.

Predmetna problematika do sada je bila regulirana sljedećim aktima:

- Pravilnikom za određivanje prijedloga imena ulica i trgova i za postavljanje spomenika na području Grada Pule („Službene novine Grada Pule“ br. 16/14),

- Zaključkom o postupku obilježavanja imena ulica i trgova u Gradu Puli.

Prijedlogom ovog akta se, s ciljem jednostavnije provedbe, objedinjavaju i sistematiziraju uvjeti, načela i kriteriji za određivanje imena ulica i trgova, postupak imenovanja ulica i trgova, način obilježavanja ulica i trgova, kao i načela, kriteriji i postupak za postavljanje spomenika na području grada Pule.

Općim odredbama Pravilnika, utvrđeno je postojanje osnovnog akta iz nadležnosti Gradskog vijeća Grada Pule, pojašnjeni su pojmovi usklađeni sa temeljnim zakonom (Zakon o naseljima), utvrđena je nadležnost donošenja Odluke o određivanju imena ulice ili trga sukladno zakonu (Gradsko vijeće Grada Pule), kao i potreba imenovanja posebnog radnog tijela iz redova istaknutih osoba na području grada Pule.

Nadalje, navedenim je aktom definirano kako će radno tijelo (Odbor za utvrđivanje prijedloga imena ulica i trgova na području grada Pule – u daljnjem tekstu: Odbor) imati predsjednika i šest članova sa zadatkom da kroz provedbu odredbi Pravilnika, daje Gradonačelniku stručno mišljenje o pokrenutim inicijativama za imenovanje i/ili preimenovanje ulica, odnosno trgova na području Grada Pule, a u svrhu upućivanja prijedloga nadležnom tijelu na donošenje.

Također, a u odnosu na činjenicu da je Odbor ovlašten i za davanje mišljenja o postavljanju spomenika, spomen ploča, skulptura i sličnih objekata na području Grada Pule, predmetnim se Pravilnikom predlažu načela, kriteriji i postupci za provođenje i navedenih inicijativa.

**III. FINANCIJSKA SREDSTAVA POTREBNA ZA REALIZACIJU AKTA**

Za provedbu ovog Pravilnika, potrebno je osigurati sredstva iz proračuna Grada Pule, a radi isplate naknade članovima za sudjelovanje u radu Odbora sukladno utvrđenom pravu, odnosno u visini jedne dnevnice za službeni put u zemlji po svakoj održanoj sjednici.

**P.O. GRADONAČELNIKA**

**Ingrid Bulian, dipl.ing.arh.**